ΠΡΟΣ ΟΛΑ ΤΑ ΜΕΛΗ ΤΗΣ ΕΦΕ

ΚΑΙ ΠΡΟΣ ΚΑΘΕ ΑΛΛΟ ΕΝΔΙΑΦΕΡΟΜΕΝΟ

Η Ελληνική Φιλοσοφική Εταιρεία και ο Τομέας Φιλοσοφίας του Πανεπιστημίου Ιωαννίνων αποφάσισαν να διοργανώσουν το Δωδέκατο Πανελλήνιο Συνέδριο Φιλοσοφίας με θέμα:

**«Η ΕΛΛΗΝΙΚΗ ΦΙΛΟΣΟΦΙΑ ΑΠΟ ΤΟΝ ΔΕΚΑΤΟ ΠΕΜΠΤΟ ΑΙΩΝΑ ΜΕΧΡΙ ΣΗΜΕΡΑ»**

Στο πλαίσιο της θεματικής του Συνεδρίου θα εξετασθούν ζητήματα και προβλήματα από τη σκοπιά της ιστορία της φιλοσοφίας αλλά και από συστηματική άποψη.

Ενδεικτικά προτείνονται οι ακόλουθες θεματικές ενότητες:

1. Τα πνευματικά κέντρα του Νεότερου Ελληνισμού και η φιλοσοφία

2. Τα πρόσωπα, οι πηγές και οι επιδράσεις στη Νεοελληνική φιλοσοφία.

3. Τα κυρίαρχα φιλοσοφικά ρεύματα και η επίδρασή τους στη Νεοελληνική διανόηση.

4. Οι υστεροβυζαντινές φιλοσοφικές αντιμαχίες: Αριστοτελισμός και πλατωνισμός.

5. Η παιδεία και η φιλοσοφία στον δέκατο έκτο έως και τον εικοστό αιώνα

6. Η χειρόγραφη σχολιαστική παράδοση και το Corpus του Αριστοτέλη

7. Ο Νεοελληνικός φιλοσοφικός διάλογος με την ευρωπαϊκή διανόηση

8. Όψεις του Νεοελληνικού Διαφωτισμού

9. Από τον Διαφωτισμό στον Ρομαντισμό: Φιλοσοφία, επιστήμη και θρησκεία κατά τον 19ο και εικοστό αιώνα.

10. Οι συστηματικοί κλάδοι της φιλοσοφίας ( λογική, ηθική, μεταφυσική, γνωσιοθεωρία, αισθητική κτλ) και η Νεοελληνική διανόηση.

Το Συνέδριο θα διεξαχθεί στην πόλη των Ιωαννίνων τον Μάιο του 2018, ήτοι από την Παρασκευή 11/5/2018 έως και την Κυριακή 13/5/2018.

Το Δωδέκατο Συνέδριο Φιλοσοφίας τελεί υπό την αιγίδα του Πανεπιστημίου Ιωαννίνων και θα γίνει σε συνεργασία με τον Τομέα Φιλοσοφίας του Πανεπιστημίου Ιωαννίνων, την Εταιρεία Ηπειρωτικών Μελετών και άλλα επιστημονικά σωματεία και ιδρύματα.

Η υποβολή αιτήσεων για συμμετοχή στο Συνέδριο γίνεται από τώρα **1/5/2017 έως την 30/12/2017**.

Η υποβολή των περιλήψεων των Ανακοινώσεων γίνεται **έως 30/1/2018**

Καταβολή των εξόδων συμμετοχής στο Συνέδριο θα γίνεται **έως την 31/3/2018.**

Το κόστος συμμετοχής είναι: 30 Ευρώ για τα μέλη ΔΕΠ κτλ, 20 Ευρώ για τους κανονικούς μεταπτυχιακούς φοιτητές και 10 Ευρώ για τους κανονικούς φοιτητές-σπουδαστές.

Για τα Ξενοδοχεία διαμονής των Συνέδρων και τις τιμές των δωματίων πληροφορίες θα κυκλοφορήσουν προσεχώς.

Tα ηλεκτρονικά αρχεία για δηλώσεις συμμετοχής κτλ μπορείτε να τα κατεβάζετε από τον ιστότοπο της ΕΦΕ (www.philosophia.org.gr)

Οι δηλώσεις συμμετοχής κτλ υποβάλλονται ηλεκτρονικά ως έγγραφο Word (όχι ως PDF) στο email της ΕΦΕ: [info@philosophia.org.gr](file:///C:\Users\EFE%2002\Desktop\info@philosophia.org.gr)

Για πληροφορίες μπορείτε να απευθύνεσθε:

στον Πρόεδρο της ΕΦΕ Καθηγ. Κώστα Πέτσιο: 26510-05659 (email: [kpetsios@cc.uoi.gr](mailto:kpetsios@cc.uoi.gr)),

στη Γραμματέα Επικ. Καθηγ. κα Γιούλη Ράπτη (email: [youlirapti@yahoo.com](mailto:youlirapti@yahoo.com)),

στον Αντιπρόεδρο Καθηγ. Κωνσταντίνο Βουδούρη (email:[kboud714@ppp.uoa.gr](file:///C:\\Users\\EFE%2002\\Desktop\\kboud714@ppp.uoa.gr))

και στον Ταμία της ΕΦΕ Καθηγητή Κώστα Δημητρακόπουλο (email: [cdimitr@phs.uoa.gr](mailto:cdimitr@phs.uoa.gr))

καθώς και στα άλλα μέλη του Διοικητικού Συμβουλίου της ΕΦΕ.

**ΓΙΑ ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΦΕ**

**Ο ΠΡΟΕΔΡΟΣ Η ΓΡΑΜΜΑΤΕΥΣ**

**ΚΩΝ/ΝΟΣ ΠΕΤΣΙΟΣ ΓΙΟΥΛΗ ΡΑΠΤ**